கேள்வி: சாத்தூர் வட்டம் குறித்து விரிவாக சொல்லுங்கள்.
பதில்:  சாத்தூர் வட்டம் (''Sattur Taluk''), தமிழ்நாடு, விருதுநகர் மாவட்டம் உள்ள 10 தாலுகா ஒன்றாகும். இந்த வட்டத்தின் தலைமையகமாக சாத்தூர் நகரம் உள்ளது. இந்த வட்டத்தின் கீழ் 53 வருவாய் கிராமங்கள் உள்ளன. சாத்தூர் ஊராட்சி ஒன்றியம் இவ்வட்டத்தில் உள்ளது.
கேள்வி: சாத்தூர் வட்டம் - மக்கள்தொகை பரம்பல் என்பது என்ன?
பதில்: இந்திய மக்கள் தொகை கணக்கெடுப்பு, 2011 இவ்வட்டம் 1,68,607 மக்கள்தொகை கொண்டது. மக்கள்தொகையில் 83,151 ஆண்களும், 85,456 பெண்களும் உள்ளனர். 47,891 குடும்பங்கள் கொண்ட இவ்வட்ட மக்கள்தொகையில் 60.7% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.21% மற்றும் பாலின விகிதம் 1,000 ஆண்களுக்கு, 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 17,098 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 40,787 மற்றும் 329 ஆகவுள்ளனர். மக்கள்தொகையில் இந்து சமயம் 94.81% , இசுலாமியர்கள் 1.4%, கிறித்தவர்கள் 3.66% மற்றும் பிறர் 0.03% ஆகவுள்ளனர்.